Hankyū-rautatiet

Hankyū-rautatiet () on japanilainen rautatieyhtiö, joka toimii Kansain seudulla Keihanshinin metropolialueella. Se luetaan suurten yksityisten rautatieyhtiöiden (ōte-shitetsu) joukkoon. Hankyūn rautatielinjojen yhteispituus on 143,6 kilometriä, ja se kuljettaa vuosittain noin 650 miljoonaa matkustajaa (vuonna 2017). Asemia sillä on käytössään 90 kappaletta. Rautatieliikenteen lisäksi yritys harjoittaa vapaa-ajan- ja kiinteistönvälitysliiketoimintaa. Se on osa Hankyū Hanshin Holdings -ryhmää, johon kuuluu lukuisia muita yrityksiä, mukaan lukien Hanshin-rautatiet.

Yhtiöllä on 3 011 työntekijää (vuonna 2017). Sen pääkonttori sijaitsee Osakan kaupungin Kitan suuralueella.

 Historia 
Hankyū-rautateiden edeltäjän Minoo-Arima-pikaraitiotien () perusti Ichizō Kobayashi lokakuussa 1907. Se aloitti liikennöinnin Takarazuka- ja Minoo-linjoilla vuonna 1910.

 Linjat 
Hankyū-rautateiden verkosto liittää toisiinsa Osakan, Kōben ja Kioton suurkaupungit. Merkittävin terminaali on Osakan keskustan pohjoispuolella sijaitseva Umedan rautatieasema; sinne päättyvät kolme päälinjaa liittävät Osakan Kōbeen, Takarazukaan ja Kiotoon. Näillä linjoilla on useita haaralinjoja. Hankyū harjoittaa läpiajoliikennettä muiden rautatieyhtiöiden linjoille, kuten Osakan metron Sakaisuji-linjalle.

 Symboli  Linja  Japaniksi  Reitti  Pituus (km)Kōbe-linja 22px  Kōbe-päälinja  阪急神戸本線  Umeda–Sannomiya  32,3 Kōbe-pikalinja  阪急神戸高速線  Sannomiya–Shinkaichi  5,7 Itami-linja  阪急伊丹線  Tsukaguchi–Itami  3,1 Imazu-linja  阪急今津線  Takarazuka–Imazu  9,3 Kōyō-linja  阪急甲陽線  Shukugawa–Kōyōen  2,2Takarazuka-linja 22px  Takarazuka-päälinja  阪急宝塚本線  Umeda–Takarazuka  24,6 Minoo-linja  阪急箕面線  Ishibashi–Minoo  4Kioto-linja  22px  Kioto-päälinja  阪急京都本線  Jūsō–Kawaramachi  47,7 Senri-linja  阪急千里線  Tenjinbashisuji rokuchōme–Kita-Senri  13,6 Arashiyama-linja  阪急嵐山線  Katsura–Arashiyama  4,1

 Lähteet 

 Aiheesta muualla 

Yhtiön internetsivut    

Luokka:Japanilaiset rautatieyhtiöt
Luokka:Osakan liikenne